सलमान ख़ान के नाम एक नहीं बॉलीवुड की कई मसाला फ़िल्में है. 'वांटेड' से लेकर 'दबंग' तक और 'बॉडीगार्ड' से लेकर 'एक था टाइगर' तक.लगातार एक के बाद एक ऐसी फ़िल्में देने के बाद अब सलमान ये कहते सुनाई दे रहें है कि ऐसी मसाला फ़िल्मों का दौर अब अपने अंत की ओर है.सलमान कहते हैं कि प्रभु देवा की फ़िल्म 'वांटेड' के साथ उन्होंने फ़िल्म इंडस्ट्री में इस तरह की मनोरंजक मसाला फ़िल्मों की शुरूआत की लेकिन अब हाल ये हो गया है कि हर अभिनेता इस तरह की फ़िल्में कर रहा है.क्या सलमान ख़ान का इशारा अक्षय कुमार की 'बॉस', सैफ़ अली ख़ान की 'बुलेट राजा' और शाहिद कपूर की 'आर राजकुमार' की ओर है?शाहरुख़, सलमान और आमिर के बाद अब बारी है करीना कपूर की. करण मलहोत्रा की आने वाली फ़िल्म 'शुद्धि' में करीना एक 'सिक्स पैक ऐब' अवतार में नज़र आएंगी.'शुद्धि' में करीना कपूर के साथ हैं ऋतिक रोशन. करण मलहोत्रा 'अग्निपथ' के निर्देशक हैं.इन दिनों करीना अपनी फ़िल्म 'गोरी तेरे प्यार में' के प्रमोशन में व्यस्त हैं. इसके बाद करीना मार्शल आर्ट्स की ट्रेनिंग लेंगी और दिसंबर में फ़िल्म की शूटिंग शुरू होगी.करीना ने 'टशन' से बॉलीवुड में साइज़ ज़ीरो का चलन शुरु किया था. क्या अब अभिनेत्रियों के बीच 'सिक्स पैक ऐब' की होड़ मचेगी.यू तो हुमा कुरैशी ने अभी बॉलीवुड में अपने सफ़र की शुरुआत की ही है लेकिन अभी से उनकी गिनती अच्छी अभिनेत्रियों में होने लगी है.लेकिन क्या अपने करियर की शुरुआत में ही वो बड़े पर्दे पर मीना कुमारी बनने के लिए तैयार हैं.'भट्टी ओन छुट्टी' और 'मित्तल वर्सस मित्तल' के निर्देशक करण राज़दान मीना कुमारी की ज़िंदगी पर आधारित एक फ़िल्म बनाने जा रहे हैं. करण चाहते हैं कि उनकी इस फ़िल्म में हुमा मीना कुमारी का किरदार निभाएं.करण कहते हैं, "मीना कुमारी की ज़िंदगी बहुत दिलचस्प रही. हमें चार साल लगे उनके जीवन पर रिसर्च करने और स्क्रिप्ट लिखने में. हमें एक ऐसी अभिनेत्री चाहिए जो इस किरदार को बख़ूबी निभा सके और हुमा बिलकुल सही चयन है.''करण कहते हैं कि फ़िलहाल उनकी बात हुमा से नहीं हुई है और उनकी टीम जल्द ही ऐसा करने वाली है.हुमा को गैंग्स ऑफ़ वासेपुर, लव शव ते चिकन खुराना और एक थी डायन में उनके काम के लिए काफ़ी सराहा गया था.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें



 फ़ेसबुक और 



ट्विटर पर भी फ़ॉलो कर सकते हैं.)